Gaillac

Gaillac (en la okcitana lingvo Galhac) estas urbo en la sudo de Francio, en la regiono Sudo-Pireneoj, departemento Tarn, arondismento Albi. Ĝi estas la tria plej loĝata urbo de la departemento Tarn kun pli malpli  homoj, kaj ĝi famas pro sia vinproduktado.

La urbeto Gaillac estas vizitata de multaj turistoj kaj enlandaj kaj eksterlandaj profitante ĝian proksimecon al Tuluzo, kutime temas pri unutaga aŭ eĉ duontaga promenado, kiu preskaŭ ĉiam inkluzivas vingustumadon je kio la urbeto famas. Ĝi ankaŭ havas kelkajn belajn vidindaĵojn: preĝejojn, malnovajn domojn, muzeojn kaj ĝardenon, kie okazas pulbazaro dum semajnfino. 

 Esperanta vivo 
Okaze de la eŭropaj balotoj, Eŭropo - Demokratio - Esperanto ricevis 7 voĉojn (0,19 %) en 2009 kaj ankaŭ 7 voĉojn (0,16 %) en 2014.

 Vidu ankaŭ 
 komunumoj de Tarn
 Gaillac (stacidomo)
 Tessonnières (stacidomo)


Kategorio:Komunumoj de Tarn